PMIndiaData/PMIndiaSum huggingface dataset:
প্রধান মন্ত্রীনা মুলায়ম সিংহ য়াদবনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ভেতরেন পোলিতিসিয়ন শ্রী মুলায়ম সিংহ য়াদবনা লৈখিদবদা অৱাবা ফোঙদোকখ্রে। প্রধান মন্ত্রীনা শ্রী য়াদবনা থৌদাং মশক খঙনা মীয়ামগী শেবা তৌরমখি অমসুং লোকনায়ক জে.পি. অমসুং দা. লোহিয়াগী ৱাখল্লোনশিং অসি চাউখৎহন্নবগী মাইকৈদা চংশিন্দুনা মহাক্কী পুন্সি কত্থোকখি হায়না ফোঙদোকখি। শ্রী য়াদবনা ঙাকশেল মন্ত্রী ওইরমখিবা অমসুং মপাঙ্গল কনবা ভারত অমগীদমক থবক তৌরমখিবশিং অদুবু শ্রী মোদীনা নীংশিংখি। শ্রী য়াদবকী পুন্না থবক তৌখিবা অদুবু নীংশিংলদুনা প্রধান মন্ত্রীনা হায়খি মদুদি মহাক্না মতম চু্প্পদা শ্রী য়াদবকী ৱাখল্লোনশিং তানবা খৌরাংনা ঙাইদুনা লাকখি অমসুং মখোয়না উন্নখিবশিংগী ফোতোগ্রাফশিং শিয়র তৌখি। প্রধান মন্ত্রীনা শ্রী য়াদবনা লৈখিদবদা থমোয় শোক্না অৱাবা ফোঙদোকখ্রে। ত্বিত মথং-মথং তৌরদুনা প্রধান মন্ত্রীনা হায়খি; “শ্রী মুলায়ম সিংহ য়াদবজী অসি ফীদম্নফম ওইরবা মীশক অমা ওইরমখি। মহাক অসি মীয়ামগী অৱাবা খঙবীবা, নোলুকপা অমসুং ৱাখল লৈবা লুচিংবা অমা ওইনা মীয়াম্না খঙনৈ। মহাক্না থৌদাং মশক খঙনা মীয়ামগী শেবা তৌরমখি অমসুং লোকনায়ক জে.পি. অমসুং দা. লোহিয়াগী ৱাখল্লোনশিং অসি চাউখৎহন্নবগী মাইকৈদা চংশিন্দুনা মহাক্কী পুন্সি কত্থোকখি।” “মুলায়ম সিংহ য়াদবজী অসি য়ু.পি. অমসুং নেস্নেল পোলিতিক্সকী লমদা মশক থোকপা মীশক্নি। মহাক্না ইমর্জেন্সীগী মতমদা দেমোক্রেসীগী মরু ওইবা লান্মী অমা ওইখি। ঙাকশেল মন্ত্রী ওইনা মহাক্না মপাঙ্গল কনবা ভারত অমগীদমক থবক তৌরমখি। মহাক্কী পার্লিয়ামেন্তরী ইন্তর্ভেন্সনশিং অদু লৌশিংনা থনখি অমসুং জাতিগী য়াইফনবা হেন্না মীৎয়েং চংলমখি।” “ঐখোয়না ইশাগী রাজ্যশিংগী মুখ্য মন্ত্রীশিং ওইনা থৌ পুরিঙৈ মতমদা ঐহাক্না মুলায়ম সিংহ য়াদবজীগা লোয়ননা ৱারী কয়ারক শাখি। মখা তানা পুন্না থবক তৌমিন্নখি অমসুং মহাক্কী ৱাখল্লোনশিং তানবা মতম চুপ্পদা ঐহাক্না খৌরাংনা ঙাইখি। মহাক্না লৈখিদবদা ঐহাক্না থমোয় শোক্না নুংঙাইতবা ফাওই। মহাক্কী ইমুং মনুং অমসুং মহাকপু শৌগৎলিবা মীওই লাখ কয়াগী অৱাবদা শরুক য়াজরি। ওম শান্তি।”
প্রধান মন্ত্রীনা অরুনাচল প্রদেশকী গোলদন জুবিলী অমসুং ৩৬শুবা স্তেতহুদ ফংবা নুমিৎকী হরাওবা ফোংদোকপগী থৌরম পাংথোকপদা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা অরুনাচল প্রদেশকী মীয়াম্বু রাজ্যসিগী গোলদন জুবিলী অমসুং ৩৬শুবা স্তেতহুদ ফংবা নুমিৎকীদমক্তা থাগৎপা ফোংদোকখ্রে। রাজ্যসিনা হৌখিবা চহি ৫০ অসিদা নুমিৎনা থোক্লকপা মফমগী শক্তাকপু মপাঙ্গল হেন্না কনখৎহনবগীদমক্তা প্রজা মীয়াম্বুসু থাগৎপা ফোংদোকখি। ভারত রত্না ফংখিবা শক্নাইরবা দাঃ ভুপেন হজারিকাগী মমিং চৎলবা ঈশৈ “অরুনাচল হমারা”গী ঈশৈ ময়েক খরসু মহাক্না পনখি। মহাক্না ঙসি অরুনাচল প্রদেশকী গোলদন জুবিলী অমসুং ৩৬শুবা স্তেতহুদ ফংবা নুমিৎকী হরাওবা ফোংদোকপগী থৌরম পাংথোকপদা ৱা ঙাংখিবনি। প্রধান মন্ত্রীনা অরুনাচল প্রদেশকী মীয়াম্বু লৈবাক নীংবগী ইথিল অমসুং খুন্নাইনা নুংশি চান্ননা লৈমিন্নবগী থৌওংবু খুমাং চাউশিলহনবা অমসুং লৈবাক্কী নাৎকী লিগেসীবুসু ঙাক শেন্দুনা থম্বগীদমক্তা থাগৎপা ফোংদোকখি। লৈবাক্কীদমক্তা থৱাই থাখিবা অরুনাচল প্রদেশকী অথৌবশিংগী মফমদসু মহাক্না ইকায় খুম্নবা উৎখি। “এঙ্গলো-এবোর লান নত্ত্রগা নীংতম্বা ফংলবা মতুংদা ঙমখৈগী ঙাক শেনবা ওইরো, অরুনাচলগী মীয়ামগী মথৌনা ফবগী ৱারীশিং অসি ভারত মচা খুদিংগী মমল নাইদ্রবা হেরিতেজ অমনি”, হায়না প্রধান মন্ত্রীনা ফোংদোকখি। প্রধান মন্ত্রীনা রাজ্যসিদা চৎখিবা খোঙচৎ কয়া নীংশিংখি অমসুং মুখ্য মন্ত্রী, শ্রী পেমা খন্দুগী মখাদা দবল ইঞ্জিন সরকার অসিনা পায়খৎলিবা চাউখৎ-থৌরাংগী খোঙজেল অসিদা অপেনবা ফোংদোকখি। “সবকা সাথ, সবকা বিকাস, সবকা বিশ্বাস অমসুং সবকা প্রয়াসকী লম্বীনা অরুনাচল প্রদেশকী হেন্না ফরবা তুংগী মতম অমা শোইদনা লৈহনগনি”, হায়না মহাক্না মখা তাখি। প্রধান মন্ত্রীনা নোংপোকথংবা ভারত, মরু ওইনা অৱাং নোংপোক ভারতনা ২১শুবা চহি-চাদা ভারতকী চাউখৎপগী ইঞ্জিন অমা ওইগনি হায়বসিদা থাজবা থম্লিবা অসিবু মহাক্না অমুক হন্না মীয়ামদা নীংশিংহনখি। মহাক্না মমাংগী চহি ৭কী মনুংদা পাংথোকখিবা খোঙথাং কয়া পনখি। কন্নেক্তিবিতী অমসুং ইনফ্রাস্ত্রকচরগী মতাংদা পাক শনবা থবক কয়া হৌজিক পায়খৎলি অমসুং থবকশিং অসিনা অরুনাচল প্রদেশকী পুন্সি মহিং অমসুং কারবারদা হেন্না লায়থোকহল্লি। লমদম অসিগী কোনুং খুদিংমকপু খ্বাইদগী অহেনবা মিৎয়েঙ চঙদুনা রেলনা শম্ননবা হোৎনরি। “ঐখোয়না লৈজবী পাঙ্গল শিজিন্নদুনা অরুনাচল প্রদেশপু নোংপোক এসিয়াগী মরু ওইবা গেৎৱে অমা ওইহন্নবা হোৎনরি। অরুনাচলগী স্ত্রেতজিক ওইবা থৌদাংবু য়েংলদুনা, রাজ্যসিদা মতমগা চুনবা ইনফ্রাস্ত্রকচর শেমগৎ-শাগৎলি”, হায়না প্রধান মন্ত্রীনা ফোংদোকখি। প্রধান মন্ত্রীনা অরুনাচলনা মহৌশা অমসুং নাৎকা খুৎশম্ননা চৎলিবা অসিবু পনখি। “অদোমগী হোৎনজমন্দগী, অরুনাচল অসি বাইও দাইবর্সিতীগী খ্বাইদগী মরু ওইবা মফমশিংগী মনুং চল্লে”, হায়না প্রধান মন্ত্রীনা অরুনাচলগী মীয়াম্বু থাগৎপা ফোংদোকখি। মুখ্য মন্ত্রীনা হকশেল, এজুকেসন, স্কিল দিভেলপমেন্ত, নুপীগী মপাঙ্গল হাপ্পা অমসুং সেল্ফ হেল্প গ্রুপশিংগী হীরমদা চাউখৎপা পুরক্নবা হোৎনরিবা অসিদা শ্রী মোদীনা হরাওবা ফোংদোকখি। রাজ্য অসিগী চাউখৎ-থৌরাংগীদমক্তা কেন্দ্রগী লো মন্ত্রী, শ্রী কিরেন রিজিজুনা লেপ্তনা হোৎনরিবা অসিগীদমক্তসু প্রধান মন্ত্রীনা মহাকপু থাগৎখি। অরুনাচলগী তুরিজমগী মতিকপু মালেমগী থাক্তা পুখৎনবগীদমক্তা প্রধান মন্ত্রীনা খোঙফম চেৎলিবা অসিবুসু মহাক্না অমুক হন্না পাউদমখি।
পি.এম.না ক্লাস ১২কী মহৈরোয়শিং অমসুং মখোয়গী মমা-মপাশিংগা ৱারী ৱাতায় শানখ্রে

থাজদবা থৌওং অমদা প্রধান মন্ত্রী শ্রী নরেন্দ্র মোদীনা সি.বি.এস.ই.গী ক্লাস ১২গী মহৈরোয়শিংগী চত্থরিবা ৱারী ৱাতায় অমদা শরুক য়াখি‍। ৱারী ৱাতায়গী থৌরম অদু মহৈ মশিং মন্ত্রালয়না শিন্দুনা পাঙথোকপনি অমদি মহৈরোয়শিংগী মমা-মপাশিংসু শরুক য়াখি‍। লৈবাক্কী তোঙান তোঙানবা মফমশিংদগী মহৈরোয়শিং ভর্চুএল ওইবা ৱারী ৱাতায়গী থৌরমদুদা শম্নহনখি‍। মহৈরোয়শিংগা চুশিন্নবা ফীভম অমা পুরক্নবগীদমক প্রধান মন্ত্রীনা হিন্দি ঙাঙদবা মফমশিংদগী মহৈরোয়শিংগা ৱারী শানবা মতমদা মহৈরোয়শিংদুগী মশাগী লোলগী ৱাহৈশিং শীজিন্নখি‍। পি.এম.না মহৈরোয়শিং অদুবু মখোয়গী পুক্নিং চাউথোকপা অমদি থবক্না উৎপা থৌওংশিংগীদমক থাগৎলদুনা ঐখোয়গী লৈবাক্কী মহৈরোয়শিংনা খুদোংথিবা অমদি শিংনবা খুদিংমকপু মখোয়গী থৌনা ওন্থোক্লিবা অসি লৈবাকসিনা অপেনবা পোক্নিংঙাইনি অমদি মসিনা লৈবাকসিগী পাঙ্গল ওইরিবনি‍ হায়না হায়খি‍। ৱারী ৱাতায় শানবা অদুদা মহৈরোয়শিংনা উৎখিবা মশানা মশাদা থাজববুসু মহাক্না থাগৎখি‍। নখোয়না থেংনরিবা কয়া অসি য়াম্না মরুওই অমদি নখোয়গী তুংগী পুন্সিগী তাঙ্কক খুদিংদা কান্নরক্কনি হায়না পি.এম.না ফোঙদোকখি‍। ঐখোয়না স্কুল অমদি কলেজশিংদা তম্লিবা অপুনবগী ৱাখল্লোনগী খুদমশিং মহাক্না পীখি‍। কোরোনাগী মতমসিদা ঐখোয়না পারা অসি অনৌবা মওং অমদা তম্লে অমদি অসিগুম্লবা অৱা-অনা তারবা মতমসিদা অপুনবগী ৱাখল্লোনগী পাঙ্গল ঐখোয়না উরে‍। পি.এম.না মহৈরোয়শিংদা মহৌশাগী ফীভম ঙাক্নবগীদমক এনভাইরনমেন্ত দে তারিবা জুন ৫দা করিগুম্বা খরা তৌনবা ৱাফম থমখি অমদি মদুগা মান্ননা ইন্তরনেসনেল দে ওফ য়োগ তারিবা জুন ২১দসু ইমুং মনুংশিংগা পুন্না য়োগ তৌনবা হায়খি‍। মহাক্না মহৈরোয়শিংদা মখোয়গী ইমুংগী মীওইশিং অমদি য়ুমলোন্নবশিংবু তিকা থানবগী রেজিস্ত্রেসন তৌবদা মতেং পাংনবা ৱাফমসু থমখি‍।
অজাদ হিন্দ সরকার শেমখিবগী চহি ৭৫শুবা থৌরমদা প্রধান মন্ত্রী শরুক য়াখ্রে

নেতাজী সুভাস চন্দ্র বোসনা অজাদ হিন্দ সরকার শেমখিবগী চহি ৭৫শুবা থৌরমদা, লাল কিলাদা ঙসি প্রধান মন্ত্রী নরেন্দ্র মোদীনা জাতিগী ফিরাল পাইহনখ্রে। অজাদ হিন্দ সরকার শেমখিবগী চাউথোকচনীং ওইরবা চহি ৭৫শুবা থৌরম অসিদা প্রধান মন্ত্রীনা লৈবাক অসি থাগৎখি। থৌরম অদুদা মহাক্না হায়খি, মপাঙ্গল কনবা অপুনবা ভারত অমগী সুভাস চন্দ্র বোসনা মঙ অমা মঙলম্বা অদু অজাদ হিন্দ সরকার অসিদা উবা ফংই। অজাদ হিন্দ সরকার অসিনা লৈবাক অসি শেমগৎপদা শরুক য়াখি অমসুং সরকার অসিনা মশাগী বেঙ্ক, শেন অমসুং স্তাম্প ফাউবা শেমগৎখি। নেতাজীগী থৌদাং নীংশিংলদুনা মোদীনা হায়খি, সুভাস চন্দ্র বোস অসি শক্তি লৈরবা ব্রিতিশ থেংননবা ভারতমচাশিং অমত্তা ওইনা পুনশিনখিবা তুংগী উবা ঙম্বা মীওই অমনি। নহা ওইরিঙৈদগী হৌনা বোস মমা লৈবাকপু নুংশিবা উৎখি অমসুং মসি মহাক্না মমাদা মহাক্না ইবা চিথিশিংদগী উবা ফংখি। প্রধান মন্ত্রীনা হায়খি, নেতাজীনা ভারতমচাশিং খক্তদা ইথিল পীবদা নত্তনা মালেমগী ওইনা মশা-মরোমদোম লৈঙাকচনবা অমসুং মনীং তম্বা ফংনবা হোৎনরিবা লৈবাকশিংদা ইথিল পীখি। খা-অফ্রিকাগী লুচিংবা নেল্সন মন্দেলা অসি নেতাজীনা ইথিল পীখি। সুভাস চন্দ্র বোসনা পামজরম্বা অনৌবা ভারত অমা শেমগৎনবা লৈবাক অসিদা পায়খৎকদবা থবক ময়াম অমা লৈরি হায়না নীংশিংলদুনা প্রধান মন্ত্রীনা হায়খি, নেতাজীগী ইথিল ফংলবা মীয়াম্না লৈবাক অসি চাউখৎনবা হোৎনবদা শরুক য়াগদবনি। মশিং থিঙমদনা কৎথোক্লবা মতুংদা ভারত অসি নীংতম্বা ফংলকখিবনি অমসুং নীংতমবা অসি ঙাকপা অসি নাগরিকশিংগী মথৌনি। প্রধান মন্ত্রীনা হায়খি, নেতাজী সুভাস চন্দ্র বোসনা লান্মীদা নুপীশিংগী খুদোংচাবা চপ মান্না পীদুনা রানী ঝান্সী রেজিমেন্ত লিংখৎখি। মসিগী ৱাখল্লোন অসিদা সরকার অসিনা আর্মদ ফোর্সশিংদা নুপীশিং পার্মনেন্ত কম্মিসন পীরি।
পি.এম.না ভারতকী শুতর, অৱানি লেখারাবু ফ্রান্সকী শাতোরু ২০২২দা সনাগী তকমান অমমুক লৌরকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভাতকী শুতর, অৱানি লেখারাবু ফ্রান্সকী শাতোরু ২০২২দা সনাগী তকমান অমমুক লৌরকপগীদমক্তা থাগৎপা ফোংদোকখ্রে। প্রধান মন্ত্রীনা ত্বীত তৌরকখি; “#Chateauroux2022দা সনাগী তকমান অমমুক লৌরকপগীদমক্তা @AvaniLekhara গীদমক য়াম্না চাউথোকচৈ। অনৌবা অৱাংবা থাক অমা য়ৌনবা হোৎনবদা মহাক্কী অচেৎপা ফিরেপ অদু য়াম্না শিংথানিংঙাই ওই। ঐহাক্না মহাক্কী অসিগুম্বা অচৌবা মাইপাকপা অসিগীদমক্তা নুংঙাইবা ফোংদোক্লি অমসুং মহাক্কী তুংগী লম্বিগীদমক্তা খ্বাইদগী হেন্না ফবা ওইরসনু হায়না য়াইফ-পাউজেল পীরি।”
বিজয় দিবসগী তাঞ্জা লাকপদা প্রধান মন্ত্রীনা ১৯৭১দা লান্থেংনখিবা থৌনা ফরবা লান্মীশিংবু নীংশিংখ্রে

বিজয় দিবসগী তাঞ্জা লাকপদা প্রধান মন্ত্রী শ্রী নরেন্দ্র মোদীনা ১৯৭১দা লান্থেংনখিবা থৌনা ফরবা লান্মীশিংবু নীংশিংখ্রে। প্রধান মন্ত্রীনা হায়খি, “বিজয় দিবসনা লাকপদা ভারতকী লান্মীশিংগী থৌনাবু খুরুমজরি। ১৯৭১দা ঙসিগী নুমিৎ অসিদা ঐখোয়গী লান্মীনা লেংখিবা পুৱারী অদু মতম পুম্নমক্তা সনাগী কালীনা ইদুনা লৈহৌরগনি।”
রেলৱেজগী লমদা ভারতকী রেলৱেজ মন্ত্রালয় অমসুং য়ুরোপিয়ন কম্মিসনগী মোবিলিতী অমসুং ত্রান্সপোর্তকী দাইরেক্তোরেত জেনরেল অনিগী মরক্তা মতেং পাংননবা লৈঙাক্কী থৌরাং পায়খৎপা মন্ত্রীমন্দলনা য়ারে

মখা তানা তেক্নিকেলগী পীথোক-পীশিন তৌনবা অমসুং মতেং পীনবা হেনগৎহন্নবা রেলৱেজগী লমদা ভারতকী রেলৱেজ মন্ত্রালয় অমসুং য়ুরোপিয়ন কম্মিসনগী মোবিলিতী অমসুং ত্রান্সপোর্তকী দাইরেক্তোরেত জেনরেল অনিগী মরক্তা মতেং পাংননবা লৈঙাক্কী থৌরাং পায়খৎপদা প্রধান মন্ত্রী শ্রীনরেন্দ্র মোদীনা লুচিংবা কেন্দ্রগী মন্ত্রীমন্দলনা য়ারে। লাল্লোংশিং অমসুং পান্দমশিং থবক ওইনা পাংথোকপা: লৈঙাক্কী থৌরাং অসি ২০১৯গী সেপ্তেম্বর ৩দা খুৎয়েক পীনখি। মখাগী মরুওইবা হিরমশিং অসিদা মতেং পীননবা লৈঙাক্কী থৌরাং অসিনা ঙাক্লৌ অমা পীগনি: 1. য়ুরোপিয়ান য়ুনিয়নগী আইনগী ঙাক্লৌগী মখাদা অশোয়-অঙাম থোক্তনবা, ইন্তর্ওপেরেবিলিতী, শেল-থুম অমসুং শেল-থুম পুৎথদনা রেলৱেজশিং থবক পাংথোক্নবগী মতাংদা রেল রিফোর্ম অমসুং রিগুলেসন লৈহনবা; 2. রেলৱেজ অশোয়-অঙাম থোকহন্দবা; 3. রেলৱেজশিংগী শেন-থুমগী ফিবম ফগৎহন্নবা য়েংশিনবা অমসুং পোৎ-চৈ লৈবগী থবকশিং ফগৎহনবা; 4. সিগনেল্লিং/কন্ত্রোল সিস্তেমশিং (য়ুরোপিয়ান ই.আর.তি.এম.এস. সিস্তেম য়াওনা); 5. ইন্তর্মোদালিতী অমসুং ত্রান্সপোর্ত ইনফ্রাস্ত্রকচর নেতৱার্কশিং; 6. ইন্নোবেসন অমসুং দিজিতেলাইজেসন; 7. ইন্তর্নেস্নেল রেল কনভেসনশিং অমসুং বোদীশিংগী থবকশিং শরুক য়াবা; 8. শেন-থুম, খুন্নাই অমসুং অকোয়বগী ফিবম য়াওনা রেলৱেজদা তুংকোইনা চৎনগদবা থৌশিলশিং পায়খৎপা। নুংগী ৱারোল অয়াংবা রেল, হৌজিক লৈরিবা লম্বীশিং য়াংবা হেনগৎহনবা, মালেম থাক্কী স্তেসনশিং শেমগৎপা, অরুম্বা পুবগী থবকশিং অমসুং রেলগী মচাকশিং মতমগা চুনবা মওংদা শেমগৎপা য়াওনা মশক খঙদোক্লবা হিরমশিংদা রেল সেক্তরদা তেক্নিকেলগী মতেং পীননবা মপানগী সরকারশিংগী অমসুং নেস্নেল রেলৱেজশিংগী রেলৱেজ মন্ত্রালয়গা এম.ও.য়ু.শিং/এম.ও.সি. কয়া খুৎয়েক পীনরে। নাকল অনিমক্না পাম্নবা হিরমশিং হায়বদি রেলৱেজ তেক্নোলোজী অমসুং থবক ফগৎহনবা, লৌশিং শরুক য়ামিন্নবা, তেক্নিকেলগী খোঙচৎশিং, ত্রেনিংশিং, সেমিনারশিং অমসুং ৱার্কশোপশিং পাংথোক্তুনা মতেং পাংনবা অসি থবক ওইনা পাংথোকপনি। রেলৱেজ সেক্তরদা খ্বাইদগী নৌবা চাউখৎপশিং অমসুং লৌশিং শরুক য়ামিন্ননবা অমসুং তেক্নিকেলগী অখঙ-অহৈশিং পীথোক-পীশিন তৌনবা, তেক্নিকেলগী চে-চাংশিং পীনবা, অকক্নবা তেক্নোলোজীগী লমদা সেমিনারশিং অমসুং ৱার্কশোপশিং পাংথোকপা ঙম্নবা খুৎয়েক পীনরিবা লৈবাকশিংগী মরক্তা ফিদা অমা এম.ও.য়ু.শিং/এম.ও.সি.শিংনা পীরি।
ইন্দিয়ন সিস্তেম ওফ মেদিসিনবিল, ২০১৮গী নেস্নেল কম্মসিন লিংখৎপা মন্ত্রীমন্দলনা য়ারে

হৌজিক লৈরিবা সেন্ত্রেল কাউন্সিল ফোর ইন্দিয়ন মেদিসন (সি সি আই এম) অসি মহুৎ শিন্নবা ইন্দিয়ন সিস্তেম ওফ মেদিসিনবিল, ২০১৮গী দ্রাফ নেস্নেল কম্মসিন লিংখৎপা মন্ত্রীমন্দলনা ঙসি অয়াবা পীরে। চাউরাকপা শক্তমশিং : দ্রাফ বিল অদুনা নেস্নেল কম্মিসন অমগী কন্সতিতুসন লৈহনগনি অমসুং ওতোনোমস বোদি মরি লৈদুনা বোর্দ ওফ অয়ুর্বেদা এন্দ উনানি, বোর্দ ওফ উনানি, সিধা এন্দ সোৱারিগপাগী মখাদা অয়ুর্বেদা , সিধা অমসুং সোৱারিগপাগী ইজুকেসনগী থবকশিং পায়খৎকনি । মসিনা কম্মন বোর্দ অনি হায়বদি, ভারতকী লায়েং মখলশিংগী ইজুকেসনেল ইন্সতিতুৎশিং এসেস তৌনবা অমসুং অয়াবা পীনবা বোর্দ ওফ এসেসমেন্ত লৈগনি অমসুং বোর্দ ওফ ইথিক্স এন্দ রেজিস্ত্রেসন ওফ প্রাকতিসন্নরস ওফ ইন্দিয়ন সিস্তেম ওফ মেদিসিন্না নেস্নেল কম্মিসন ফোর ইন্দিয়ন মেদিসিনগী মখাদা লায়েং অসিগা মরি লৈনবা ইথিক্সশিং অমসুং দোক্তরশিং রেজিস্তর তৌবগী নেস্নেল রেজিস্তর য়েংশিনগনি । মসিনা গ্রেজুয়েতশিংনা প্রাকতিস তৌনবা লাইসেন্স লৌনবা একজিৎ একজাম অমা অমসুং কম্মন ইন্ত্রান্স একজাম পাংথোক্কনি । মখা তানা মসিনা ওজাশিং হাপত্রিঙৈ অমসুং প্রমোসন পীদ্রিঙৈদা মখোয়গী থাক য়েংনবা তিচর্স ইলিজিবিলি তেস্ত অমা পাংথোক্কনি । এল্লোপেথি সিস্তেমগী লিংখৎনবা হোৎনরিবা নেস্নেল মেদিকেল কম্মিসনগী মওংদা কম্মিসন অসিনা হোমিওপেথি মেদিকেল ইজুকেসনগী লমদা অওনবা কয়া পুরক্নবা পান্দম থম্লি । ওর্দিনান্স অমা অমসুং মখা তারকপা এমেন্দমেন্ত এক্তগী খুৎথাংদা সি সি ঐচ অসি মাংজৌননা বোর্দ ওফ গভর্নসশিংনা পায়শিনখ্রবনি । দ্রাফ বিল অসিনা এল্লোপেথি সিস্তেমগী লিংখৎনবা হোৎনরিবা নেস্নেল মেদিকেল কম্মিসনগী মওংদা ভারতকী মেদিসন সেক্তরদা মেদিকেল ইজুকেসনা অওনবশিং পুরক্নবা পান্দম থম্লি । লিংখৎনবা থৌরাং তৌরিবা রিগুলেতোরি স্ত্রকচর অসিনা মীয়ামগী য়াইফনবা অরোনবা লৈতনা অমসুং মরম চানা থবক তৌবা ঙমহনগনি । এন সি আই এমনা লৈবাক অসিগী মফম কয়াদা অহোংবা মমলদা অনা-লায়েংগী খুদোংচাবশিং ফংহনবদা চাউনা মতেং পাংগনি ।
সি.এ নুমিৎ লাকপদা প্রধান মন্ত্রীনা চার্তর একাউন্তেন্তশিংদা য়াইফ-পাউজেল পীখ্রে

সি.এ নুমিৎ লাকপদা প্রধান মন্ত্রী শ্রী নরেন্দ্র মোদীনা চার্তর একাউন্তেন্তশিংদা মহাক্কী য়াইফ-পাউজেল পীখ্রে। ইকোনোমিক্সকী লমদা চার্তর একাউন্তেন্তশিংগী মরুওইবগী মতাংদা মহাক্কী ৱাখল্লোনশিং ফোঙদোকপা ভিদিও অমশু শ্রী মোদীনা থাগৎখি। প্রধান মন্ত্রীনা ত্বুইত তৌখি: “ ঐখোয়গী ইকোনোমিদা চার্তর একাউন্তেন্ত অমনা মরুওইবা থৌদাং অমা লৌরি। সি.এ নুমিৎ লাকপদা চার্তর একাউন্তেন্তশিংদা য়াইফ-পাউজেল পীজরি। ইকোনোমিদা মখা তানা চাউখৎনবা অমসুং অরোন-অথুপ লৈতনা থবক তৌবা ঙম্নবা মখোয় থবক কন্না শুবা ওইরসনু”।
তোঙান তোঙানবা কুমহৈশিংনা লাকপদা প্রধান মন্ত্রীনা লৈবাক মীয়ামদা নুংঙাইবা ফোংদোকখ্রে

তোঙান তোঙানবা কুমহৈশিংনা লাকপদা প্রধান মন্ত্রী শ্রী নরেন্দ্র মোদীনা লৈবাক মীয়ামদা নুংঙাইবা ফোংদোকখ্রে। প্রধান মন্ত্রীনা ত্বিতরদা হায়খি, “মখল মখা কয়াগী মওং মতৌদা অমত্তা ওইনা পাংথোকপা, পুকচেল তিন্নবা অমদি মচিল–মনাও ওইবগী ইহুল পাংথোকপা! হৌখিবা নুমিৎ খরা অসিদা ভারতকী লৈবাক মীয়াম্না তোঙান তোঙানবা কুমহৈ কয়া পাংথোক্লি। থৌরমশিং অসিদা মীয়াম পুম্নমকপু নুংঙাইবা ফোংদোকচরি। পুম্নমক্কী পুন্সিদা নুংঙাই য়াইফবা অমদি চাউখৎপা পুরকপা ওইরসনু। পুম্নমকপু বাইসাখীগী নুংঙাইবা ফোংদোকচরি! য়াইফরবা বাইসাখী অমা ওইরসনু। য়াইফরবা নুমিৎ অসিনা পুম্নমক্কী পুন্সিদা হকচাং ফবা অমদি মায়পাকপা পুরকপা ওইরসনু। ঐখোয়না লৈবাক অসিবু চীঞ্জাক ফংহল্লিবা কন্না শু–নোম্লিবা লৌমীশিংবু ইকায় খুম্নজরি। ওরিয়া কাংলুপকী অনৌবা চহীনা লাকপদা য়াইফ–পাউজেল পীজরি! অনৌবা চহী অমা অমদি অনৌবা আশা! মসিগী মহা বিশুব সংক্রান্তি অসিনা পুম্নমক্কী নীংবা থুংবা পুরকপা ওইরসনু। পুম্নমক্কী নুংঙাই য়াইফনবগীদমক থৌনিজরি। নুংশিরবামিল ইচিল–ইনাও অমসুং ইচে–ইচলশিং, অদোমগীদমক্তা য়াইফরবা চহী অমগীদমক থৌনিজরি। ঐহাক্কী ইচিল–ইনাও অমসুং ইচে–ইচলশিংদা পুথান্দুগী নুংঙাইবা ফোংদোকচরি। লাক্কদৌরিবা চহী অসিনা অদোমগী নীংজবা পুম্নমক থুংবা ওইরসনু। মীপুম খুদিংমক হরাও–তয়াম্বা অমদি নুংঙাই য়াইফবা ওইরসনু।”
জল জীবন মিসন্না লৈবাক চাউখৎপদা অনৌবা ইনোৎ হাপ্লিঃ প্রধান মন্ত্রী

প্রধান মন্ত্রী, শ্রী নরেন্দ্র মোদীনা জল জীবন মিসন্না লৈবাক চাউখৎপদা ঙসি অনৌবা ইনোৎ হাপ্লি হায়খ্রে। মমাংগী চহি অহুমদগী তাবা মতমদা, ইমুং করোর কয়াদা ঈশিং য়ৌখ্রে অমসুং মসিনা লৈবাক মীয়ামগী অপাম্বা অমসুং মখোয়না শরুক য়াবগী ময়েক লারবা খুদম অমনি হায়না মহাক্না হায়খ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “জল জীবন মিসন্না লৈবাক চাউখৎপদা ঙসি অনৌবা ইনোৎ হাপ্লি। মমাংগী চহি অহুমদগী তাবা মতমদা, ইমুং করোর কয়াদা ঈশিং য়ৌখ্রে অমসুং মসিনা লৈবাক মীয়ামগী অপাম্বা অমসুং মখোয়না শরুক য়াবগী ময়েক লারবা খুদম অমনি”।
শ্রী লঙ্কাগী রাস্ত্রপতিগা লোয়ননা প্রধান মন্ত্রীগী মীফম

শ্রী লঙ্কাগী রাস্ত্রপতি শ্রী মাইত্রিপাল সিরিসেনানা ২০১৯গী মে ৩০দা নই দিল্লীদা প্রধান মন্ত্রী শ্রী নরেন্দ্র মোদীগী ৱাশক লৌবগী থৌরমদা মগুন হেঙ্গৎহনখ্রে। ঙসি পাংথোকখিবা লৈবাক অনিগী মীফমদা রাস্ত্রপতি সিরিসেনানা প্রধান মন্ত্রীবু হন্দক্তা পাংথোকখিবা মীখলদা মহাক্কী পার্তীনা মায় পাক্লক্তুনা অমুক হন্না ওফিস পায়রকপদা নুংঙাইবা ফোংদোকখি অমদি ঐখোয়গী লমদম অসিদা শান্তি, চাউখৎপা অমসুং শোইদ-ঙামদবা পুরক্নবগীদমক লৈবাক অনিগী মরক্তা লৈনরিবা মরী হেন্না চেৎশিলহন্নবা অচেৎপা ৱাফম থমনখি। প্রধান মন্ত্রী শ্রী নরেন্দ্র মোদীনা রাস্ত্রপতি সিরিসেনাবু ৱাশক লৌবগী থৌরমদা শরুক য়াখিবা অমসুং মহাক্কী ওইবা য়াইফ-পাওজেলগীদমক থাগৎপা ফোংদোকখি। মহাক্না শ্রীলঙ্কাগা লোয়ননা লৈবাক অনিগী ওইবা মরূপ ওইবগী মরী মখা তানা চেৎশিলহন্নবা মহাক্কী সরকারগী ফিরেপ অদু ফোংদোকখি। তেরোরিস্তকী অমসুং এক্সত্রিমিস্তকী থৌওংনা মীওইবা জাতিদা খুদোং থিনীংঙাই ওইরি হায়না লুচিংবা অনিমক্না ফোংদোকনখি অমদি খা এসিয়া অমসুং ভারত মহাসাগরগী লমদমদা শান্তি অমসুং শোইদ-ঙামদবা পুরক্নবগীদমক হেন্না চেৎপা লৈবাক অনিগী ওইবা তেংবাংগীদমক অচেৎপা ৱাফম ফোংদোকনখি।
পি.এম.না – ওক্তোবর ২২দা – পার্সোনেল লাখ ১০গী রেক্রইৎমেন্ত দ্রাইবগীদমক্তা – রোজগার মেলা হৌদোক্লগনি

প্রধান মন্ত্রী, শ্রী নরেন্দ্র মোদীনা ভীদিও কনফরেন্সিংগী কুত্থাংদা ওক্তোবরগী ২২দা অয়ুক্কী পুং ১১ তাবা মতমদা- পার্সোনেল লাখ ১০গী রেক্রইমেন্ত দ্রাইবকীদমক্তা – রোজগার মেলা হৌদোক্লগনি। থৌরম অসিদা, এপোইন্তমেন্ত লেতরশিং অদু নৌনা থবক খল্লবা মীওই ৭৫,০০০ অদুদা খুৎশিন্নরগনি। প্রধনা মন্ত্রীনা থৌরম অসিদা নৌনা খল্লবা মীওইশিং অসিদসু ৱা ঙাংগনি। মসিনা নহাশিং অমসুং প্রজাশিংগী য়াইফনবগীদমক্তা থবক ফংহন্নবগী কুদোংচাবাশিং পীনবগীদমক্তা প্রধান মন্ত্রীগী অচেৎপা ফিরেপ অদুবু নিংবা থুংহন্নবগী মাইকৈদা লৌবা য়াম্না মরু ওইবা খোংথাং অমা ওইগনি। প্রধান মন্ত্রীগী য়াথংগী মতুং ইন্না, মন্ত্রালয় অমসুং দিপার্তমেন্ত পুম্নমক্না সেঙ্কশন তৌখিবা পোস্তশিংদা লৈরিবা অহাংবা ফমশিং অদুবু মেনশিন্নবগী মাইকৈদা মিসন মোদতা থবক তৌরি। লৈবাক শিনবা থুংনদগী খনগৎলবা, নৌনা থবক খল্লবশিং অদুনা ভারত সরকারগী মন্ত্রাল্ব/দিপার্তমেন্ত ৩৮দা থবক য়াওরগনি। থবক খল্লবশিং অদুনা গ্রুপ – এ., গ্রুপ – বি. (গাজেত্তেদ), গ্রুপ – বি. (নন গেজেত্তেদ) অমসুং গ্রুপ – সি. গী থাক কবা অমদা সরকারদা য়াওরগনি। অতোপ্পা কয়া অমগী মনুংদা থবক খল্লিবা পোস্তশিং অদুদা সেন্ত্রেল আর্মদ পার্সোনেল, সব ইনস্পেক্তর, কনস্তেবল, এল.দি.সি., স্তেনো, পি.এ., ইন্কম তেক্স ইনস্পেক্তরশিং, এম.তি.এস. য়াওরি। মসিগী রেক্রইৎমেন্তশিং অসি মন্ত্রলয়শিং অমসুং দিপার্তমেন্তশিংনা মিসন মোদতা মশামক্না নত্রগা রেক্রইতিং এজেন্সীশিং খুদম ওইনা য়ু.পি.এস.সি., এস.এস.সি., রেলৱে রেক্রইৎমেন্ত বোর্দকী খুত্থাংদা পাংথোকই। য়াম্না য়াংনা রেক্রইৎমেন্ত তৌনবগীদমক্তা, খনবগী থৌওং অদু লাইথোকহনখি অমসুং মসিদা তেক্নোলোজীগী মতেং লৌখি।
মন্ত্রীমন্দলনা ভারত অমসুং মোঙ্গোলিয়াগী মরক্তা শান্তি লৈনা অমসুং সিভিলিয়ন পর্পজশিংগীদমক আউতর স্পেসপু থিজিনবা অমসুং শিজিন্নবদা তেংবাং পীননবা য়ানা চেরোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত সরকার অমসুং মোঙ্গোলিয়া সরকারগী মরক্তা শান্তি লৈনা অমসুং সিভিলিয়ন পর্পজশিংগীদমক আউতর স্পেসপু থিজিনবা অমসুং শিজিন্নবদা তেংবাং পীননবা য়ানা চেরোল অয়াবা পীখ্রে। য়ানা চেরোল অসি মোঙ্গোলিয়াগী রাস্ত্রপতিগী ভারত খোংচৎ মনুংদা ২০১৯গী সেপ্তেম্বর ২০দা নই দিল্লীদা খুৎয়েক পীনখি। অকুপ্পা ৱারোল: • য়ানা চেরোল অসিগী মখাদা নাকল অনিমক্না পৃথিবীগী রিমোত সেন্সিং য়াওনা স্পেস সাইন্স, তেক্নোলোজী অমসুং এপ্লিকেসনশিং; সেতেলাইত কমুনিকেসন অমসুং সেতেলাইততা য়ুমফম ওইবা নেভিগেসন; স্পেস সাইন্স মসুং প্লানেতরী এক্সপ্লোরেসন; স্পেসক্রাফ অমসুং স্পেস সিস্তেমশিং অমসুং গ্রাউন্দ সিস্তেম শিজিন্নবা; অমসুং স্পেস তেক্নোলোজীগী এপ্লিকেসন অসিনচিংবা লমশিংদা তেংবাং পীনবা ঙমহল্লগনি। • য়ানা চেরোল অসিগী মখাদা নাকল অনিমক্না জোইন্ত ৱার্কিং গ্রুপ অমা লিংখৎপা ঙম্লগনি। মদুদা দি.ও.এস./ইসরো অমসুং মোঙ্গোলিয়া সরকারগী কম্মুনিকেসন্স অমসুং ইনফোর্মেশন তেক্নোলোজী ওথোরিতীদগী মীহুৎশিং য়াওগনি। ফাইনান্সিয়েল ইমপ্লিকেসন্স: য়ানা চেরোল অসিগী ফ্রেমৱার্ক্কী মনুংদা পাংথোক্কদৌরিবা অপুনবা থৌওংশিংগীদমক চংগদৌরিবা চাদিংশিং মরী লৈনবা শরুকয়ারিবশিংনা ফংলিবা ফন্দ অদুগী মতুং ইন্না পুন্না লেপথোক্কনি। কানবশিং: য়ানা চেরোল অসিগী খুত্থাংদা লৈবাক অনিমক্না স্পেসতা তেক্নোলোজী শিজিন্ননবগীদমক অপুনবা থৌওংশিং পাংথোকপা ঙম্লগনি মদুনা তুংদা মীওইবা জাতিদা য়াম্না কানবা ফংহল্লগনি। য়ান্না চেরোল অসিনা লৈবাক অসিগী সেক্সন অমসুং রিজন পুম্নমক্তা কানহল্লগনি। ইমপ্লিমেন্তেসন স্ত্রেতেজী অমসুং তার্গেৎশিং: খুৎয়েক পীনখ্রবা য়ানা চেরোল অসিনা নাকল অনিমকপু জোইন্ত ৱার্কিং গ্রুপকী খুত্থাংদা অকক্নবা মতমগী মনুংদা য়ানা চেরোলগী ফ্রেমৱার্কশিং ইমপ্লিমেন্ত তৌবদা মতেং পাংগনি। ইম্পেক্ত: খুৎয়েক পীনখ্রবা য়ানা চেরোল অসিনা পৃথিবীগী রিমোত সেন্সিং; সেতেলাইত কমুনিকেসন; সেতেলাইত নেভিগেসন; স্পেস সাইন্স অমসুং আউতর স্পেসকী এক্সপ্লোরেসনগী লমদা অনৌবা রিসর্স এক্তিবিতীশিং অমসুং এপ্লিকেসন পোসিবিলিতীশিং এক্সপ্লোর তৌনবা তঞ্জা ফংলগনি। য়ুমফম: • দিপার্তমেন্ত ওফ স্পেস (দি.ও.এস.) অমসুং মোঙ্গোলিয়াগী ইনফ্রাস্ত্রকচর মন্ত্রালয়না স্পেস সাইন্স, তেক্নোলোজী অমসুং এপ্লিকেসন্দা তেংবাং পীননবগীদমক য়ানা চেরোল অমা ২০০৪গী জনুৱারী ১৫দা খুৎয়েক পীনখি। স্পেস তেক্নোলোজী এপ্লিকেসন্দা মোঙ্গোলিয়াগী ওফিসিয়েলশিংবু ত্রেনিং পীবা নত্তনা অতোপ্পা অহেনবা অচৌবা কোওপরেতিব এক্তিবিতীশিং পায়খৎপা ঙমদ্রি। মোঙ্গোলিয়াদা লৈরিবা ঐখোয়গী এম্বেসীদা কোওপরেসন অসি হিংগৎহন্নবগীদমক পাউ ফাওনবা মতমদা মোঙ্গোলিয়াগী ইনফ্রাস্ত্রকচর মন্ত্রালয় মুত্থৎখ্রে অমদি হৌজিক্কী ওইনা স্পেস এক্তিবিতীশিং মোঙ্গোলিয়াগী কম্মুনিকেসন এন্দ ইনফোর্মেশন তেক্নোলোজী ওথোরিতী (সি.আই.তি.এ.)না হেন্দল তৌরি হায়বা খংবা ঙমখি। • এম্বেসীনা মখা তানা খংহল্লকখি মদুদি মোঙ্গোলিয়াদগী অৱাংবা থাক্কী মীহুৎ কাংবু অমা ২০১৯গী সেপ্তেম্বরদা ভারত্তা লাক্লবা য়াই অমসুং স্পেস কোওপরেসন অসি মখোয়গী মরুওইবা এজেন্দা ওইগনি। এম্বেসীনা ইসরোগী মফমদা সি.আই.তি.এ.গা লোয়ননা মখা তাবা খোংথাং লৌখৎনবা স্পেস কোওপরেসন্দা দ্রাফ এগ্রীমেন্ত অমা সেয়ার তৌনবা হায়জরকখি।
পি.এম.না শ্যামজী কৃষ্ণ ভর্মাবু মহাক্কী লৈখিদবগী কুমওন্না লাকপদা নীংশিংখ্রে

প্রধান মন্ত্রী, শ্রী নরেন্দ্র মোদীনা শ্যামজী কৃষ্ণ ভর্মাবু মহাক্কী লৈখিদবগী কুমওন্না লাকপদা নীংশিংখ্রে। প্রধান মন্ত্রীনা ভারত মচা খুদিংমক্না শ্যামজী কৃষ্ণ ভর্মানা ঐখোয়গী নীংতম ইহৌদা চাউনা শরুক তমখিবা অদুগীদমক চাউথোকচবা পোকই হায়না ফোঙদোকখি। ইং কুমজা ২০০৩দা জেনেভাদগী অথৌবা নীংতম লান্মী অসিগী উৎ পুরকখিবা অদুসু নীংশিংখি। ত্বিত অমদা প্রধান মন্ত্রীনা হায়খি; “থৌনা ফারবা শ্যামজী কৃষ্ণ ভর্মাবু মহাক্কী লৈখিদবগী কুমওন্না লাকপদা নীংশিংলি। ভারত মচা খুদিংমক্না মহাক্না ঐখোয়গী নীংতম ইহৌদা চাউনা শরুক তমখিবা অদুগীদমক চাউথোকচবা পোকই। ইং কুমজা ২০০৩দা জেনেভাদগী মহাক্কী উৎ পুরকপা ঙমখিবা অদু ঐহাক্কী পুন্সিগী খ্বাইদগী অখন্নবা মীকুপশিংগী মনুংদা অমা ওইহৌরগনি।”
প্রধান মন্ত্রীনা মীয়ামদা পাখৎপীদনবা অমদি দরকার ওইদবা খোংচৎ চৎতনবা তকশিনখ্রে

প্রধান মন্ত্রী শ্রী নরেন্দ্র মোদীনা মীয়ামদা পাখৎপীদনবা অমদি দরকার ওইদবা খোংচৎ চৎতনবা তকশিনখ্রে। দোক্তরনা পীবা পাউতাক লৌনবা মীপুম খুদিংদা খংহল্লদুনা প্রধান মন্ত্রীনা হায়খি মদুদি য়ুমদা ক্বারেন্তাইন তৌনবা খংহনখিবা মখোয়শিং অদুনা ইন্সত্রক্সন অদু ঙাক্না চৎকদবনি। ত্বিতরদা প্রধান মন্ত্রীনা হায়খি, “কৈদৌনুংদা কাওগনু – চেকশিন থৌরাং লৌখৎকদবনি, পাখৎলোইদবনি! য়ুমদা লৈবা খক্তা মরু ওইবা নত্তনা অদোম অদোমনা লৈরিবা তাউন/সিতীশিংদা লেংদনা লৈবসু মরু ওই। দরকার ওইদবা খোংচৎশিংনা অদোম অমসুং অতোপ্পবু মতেং পাংলোই। মতম অসি দোক্তরশিং অমসুং ওথোরিতীশিংনা পীবা পাউতাক ঐখোয় পুম্নমমক্না তাগদবা মতম্নি। য়ুমদা ক্বারেন্তাইন তৌনবা খংহনখিবা মখোয়শিং অদু ইন্সত্রক্সন অদু ঙাক্না চৎনবা ঐহাক্না নখোয়দা হায়রি। মসিনা নহাকপু প্রোতেক্ত তৌবগা লোয়ননা নহাক্কী ইমুং-মনুং অমসুং মরূপশিংবুসু প্রোতেক্ত তৌগনি।” মরূপ নাগরিকশিংদা মখোয়গী সর্বিস পীবগীদমক আই.তি. প্রোফেস্নেলশিং অমসুং ৱার্করশিংবু থাগৎলদুনা প্রধান মন্ত্রীনা হায়য়খি মদুদি কোবিদ-১৯ থেংনবদা মখোয়গী থোইদোক হেন্দোকপা থৌদাংবু লাক্কদৌরিবা চহিশিংদা নিংশিংনরগনি। ত্বিতরদা প্রধান মন্ত্রীনা হায়খি, “মখোয় হেরোনি। মখোয় থোইদোক হেন্দোকপা মীওইশিংনি মখোয়গী থোইদোক হেন্দোকপা থৌদাংবু লাক্কদৌরিবা চহিশিংদা নিংশিংদুনা লৈরগনি। তশেংনা অচুম্বনি! ভারতনা মরূপ নাগরিকশিংদা লাকয়েন তাইদবা সর্বিস পীনবগীদমক কন্না হোৎনরিবা ঐখোয়গী আই.তি. প্রোফেস্নেলশিংদা থোইদোক হেন্দোক্না চাউথোকচরি। ইনোবেতর অমসুং ইন্দস্ত্রিয়স প্রোফেস্নেলগী কাংলুপ অসিনা কোবিদ-১৯ থেংনবদা মরুওইবা থৌদাং লৈরি।” #IndiaFightsCorona
লৈবাক অসিগী তোঙান তোঙানবা মফমশিংদা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা মধ্য প্রদেশ, রাজস্থান, মনিপুর অমদি লৈবাক অসিগী তোঙান তোঙানবা মফমশিংদা মতম চাদনা চুখিবা নোং অমসুং নোংলৈ নুংশিৎনা মরম ওইদুনা লৈখিদ্রবশিংগী মফমদা অৱাবা ফোংদোকখ্রে। প্রধান মন্ত্রীনা হায়খি, “অৱাবা তারবশিংদা সরকারনা পাংবা য়াবা মতেং পুম্নমক পাংনবা হোৎনরি। ফিভম অসি য়াম্না কুপ্না য়েংশিল্লি।” প্রধান মন্ত্রীনা মধ্য প্রদেশ, রাজস্থান, মনিপুর অমদি লৈবাক অসিগী তোঙান তোঙানবা মফমশিংদা মতম চাদনা চুখিবা নোং অমসুং নোংলৈ নুংশিৎনা মরম ওইদুনা লৈখিদ্রবশিংগী নক্নবা ইমুং মনুংগী মীওইশিংদা প্রধান মন্ত্রীগী নেস্নেল রিলিফ ফন্দগী এক্স-গ্রেসিয়া ওইনা লুপা লাখ অনি/অনি পীনবা অয়াবা পীখ্রে। প্রধান মন্ত্রীনা মধ্য প্রদেশ, রাজস্থান, মনিপুর অমদি লৈবাক অসিগী তোঙান তোঙানবা মফমশিংদা মতম চাদনা চুখিবা নোং অমসুং নোংলৈ নুংশিৎনা মরম ওইদুনা শোক্লবশিংদা লুপা লিশিং য়াঙ্খৈ/য়াঙ্খৈ পীবদসু অয়াবা পীখ্রে।